**6. napirend, előterjesztés**

**Előterjesztés**

 **a Balaton-Nagybereki Vízitársulat 2023.05.26.-i Küldöttgyűlésére**

**Tárgy:**

 Elkülönítetten kezelt , - társulati mű – kategóriába sorolt saját és idegen tulajdon vagyon nyilvántartása.

T**isztelt Küldöttgyűlés!**

A vízitársulatok működéséről szóló 2009 évi CXLIV tv 42.§(4) bekezdése a Küldöttgyűlés jóváhagyását írja elő az elkülönített vagyon évente aktualizált, és tételes nyilvántartásához. Az elkülönített vagyon jogi kategóriáját a hivatkozott tv 1.§.4. pontja egyértelműen definiálja.

Ezen jogszabályi kötelezettségnek a Küldöttgyűlés minden évben eleget tett, legutoljára a 2022 évi Küldöttgyűlésen:

**8/2022.(05.26.) KGY. sz. határozat**

***A Küldöttgyűlés a 2016 évi Küldöttgyűlésen megtárgyalt , majd a későbbi évek Küldöttgyűlésein megerősített előterjesztéshez csatolt táblázat alapján az idegen tulajdonú társulati művek***

* ***426 tételből álló listáját változatlan 715 098 eFt össz értékkel állapítja meg, és tartja nyilvántartásban.***
* ***A saját tulajdonú, 2019 évi 2 db és 2020 évi 8 db tételből álló listáját 2021évben aktivált 6 978 eFt értéken túl a 2021 évi fejlesztéseket további 6 688 eFt-al megemelt tárgyi eszköz értéken állapítja meg és tartja a nyilvántartásban.***
* ***Így összesen 728 764 eFt értékben és összesen 444 tételben állapítja meg a korábbi években megfogalmazott, és Küldöttgyűlés által elrendelt megkötésekkel :***
	+ ***A lista nem tartalmazza a társulati művekhez tartozó ingatlanok, földrészletek értékét.***
	+ ***A lista nem tartalmazza az állami tulajdonú vízi létesítmények eszköz és ingatlan értékét.***
	+ ***A lista a Hubertus Bt.-től üzemeltetésre átvett vízi létesítmények bekerülés kori nettó aktivált értékét tartalmazza.***
	+ ***A lista semmiképp nem lehet napi piaci értéken alapuló elszámolás alapja.***

A 2022 évben saját beruházásban beépített további 7 db áteresszel 10 760 eFt-os aktivált értékkel) az e körbe sorolt vagyon értéke és mennyisége tovább emelkedett a mellékelt táblázatban foglaltak szerint.

A 7 db 2022 évi áteresz paramétereit és beépítési helyét tartalmazó táblázatot csatolom az előterjesztéshez.

Javaslom a Tisztelt Küldöttgyűlésnek, hogy a jogszabályi előírásnak eleget téve az idegen tulajdonúakat (426 tétel) és a VT által korábban megépítetteket (18 db) változatlan formában, a 2022-ben megépített (7 db) - saját tulajdonú tárgyi eszközzel a társulati művekkel kibővítve állapítsa meg a társulati művek listáját, és nyilvántartási értékét az aktiválás kori értékkel fogadja el!

A teljes 444 tételből álló társulati mű listát, és a csak saját tulajdonú műveket tartalmazó listát ( 25 db) csatoljuk az előterjesztéshez.

**Határozati javaslat:**

***A Küldöttgyűlés a 8/2022(05.26) KGy számú határozattal jóváhagyott idegen és saját tulajdonú társulati mű listát kiegészíti a 2022 évben a VT saját beruházásban megépített 7 db áteressel..***

* ***426 tételből álló listáját változatlan 715 098 eFt össz értékkel állapítja meg, és tartja nyilvántartásban.***
* ***A saját tulajdonú, korábbi években megépített 18 db-ból álló listáját a 2022-ben megépített 7 db áteresz 10 760 eFtaktivált bekerülési értékekkelés tétel számmal megemelve , 24 329 eFt eFt értékkel állapítja meg és tartja a nyilvántartásban.***
* ***Így összesen 739 427 e Ft értékben és összesen 451 tételben állapítja meg a korábbi években megfogalmazott, és Küldöttgyűlés által elrendelt megkötésekkel :***
	+ ***A lista nem tartalmazza a társulati művekhez tartozó ingatlanok, földrészletek értékét.***
	+ ***A lista nem tartalmazza az állami tulajdonú vízi létesítmények eszköz és ingatlan értékét.***
	+ ***A lista a Hubertus Bt.-től üzemeltetésre átvett vízi létesítmények bekerülés kori nettó aktivált értékét tartalmazza.***
	+ ***A lista semmiképp nem lehet napi piaci értéken alapuló elszámolás alapja.***

Kelt: Kéthely Sári pusztán, 2023.05.12.

 Oliver Hahnenkamm

 IB Elnök